S-293/2022

Mál þetta, sem þingfest var og dómtekið fimmtudaginn 20. október sl., er höfðað með ákæru lögreglustjórans á Suðurlandi þann 15. júní sl., á hendur H-kk-þgf T-kk-þgf, [...] fyrir eftirfarandi fíkniefnalagabrot, með því að hafa á tímabilinu 10. ágúst -19.október 2021, í fangelsinu að Litla- Hrauni á Eyrarbakka, haft í vörslu sinni ávana- og fíkniefni, sem nánar greinir þannig:

1. Þriðjudaginn 10. ágúst 2021, í fangaklefa nr. 40, haft í vörslu sinni samtals 284 pappírseiningar sem innihéldu ávana- og fíkniefnið klónazólam (clonazolam), sem fangaverðir fundu við tvær leitir í fangaklefa ákærða umræddan dag. (318-2021- 13404 og 318- 2021- 13407)

2. Fimmtudaginn 23. september 2021, í fangaklefa nr. 33, haft í vörslu sinni 5,57 graf brúnu dufti sem innihélt kannabínóíða (5 F- MDMB- PICA og 4 F- MDMB-

BINACA), sem fangaverðir fundu við leit umrætt sinn. (318- 2021- 16255)3. Miðvikudaginn 13. október 2021, í fangaklefa nr. 29, haft í vörslu sinni 0,96 gr af brúnu dufti sem innihélt kannabínóíða (5 F- MDMB- PICA og 4 F- MDMB-

BINACA), sem fangaverðir fundu við leit umrætt sinn. (318- 2021- 17497)4. Þriðjudaginn 19. október 2021, innandyra í íþróttahúsi, haft í vörslu sinni samtals 3 pappírsmiða sem vógu samtals 2,818 gr og innihéldu kannabínóíða (5 F- MDMB- PICA og 4 F- MDMB- BINACA), sem fangaverðir fundu við leit á ákærða umrætt sinn. (318- 2021- 18140)

Teljast brot ákærða varða við 2. gr., sbr. 5. gr. laga um ávana- og fíkniefni nr. 65, 1974 með síðari breytingum og 2. tl. 1. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. fylgiskjal I með reglugerð nr. 105/2021 um breytingu á reglugerð nr. 233/2001.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrár lögreglu nr. 46572, 46574, 46872, 46992 og 47061) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr.

233/2001 og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 5. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði sautján sinnum áður, frá árinu 2005, sætt refsingu, þar af ellefu sinnum vegna fíkniefnalagabrota, síðast með dómi uppkveðnum 19. október 2020, þar sem ákærða var gert að sæta fangelsi í þrjá mánuði, vegna fíkniefnalagabrots, minniháttar líkamsárásar og þjófnaðar. Var honum veitt reynslulausn á eftirstöðvar refsingar dómsins, sem og eldri dóma þann 14. febrúar 2022, þ. e. eftir að ákærði framdi brot þau sem hann er nú fundinn sekur um. Að virtum atvikum málsins þykir ekki þörf á að gera nánari grein fyrir sakaferli ákærða.

Refsing ákærða er hæfilega ákveðin 60 dagar í fangelsi. Að virtum atvikum málsins sem og sakaferli ákærða þykja ekki efni til að skilorðsbinda refsingu hans. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 308.338 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf T-kk-nf, sæti fangelsi í 60 daga.

Gerðar eru upptækar 284 pappírseiningar sem innihéldu klónazólam; samtals 6,53 gaf dufti sem innihélt kannabínóíða og 3 pappírsmiðar sem innihéldu kannabínóíða, sbr. efnaskrár lögreglu nr. 46572, 46574, 46872, 46992 og 47061.

Ákærði greiði sakarkostnað, samtals 308.338 krónur.

S-kvk-nf I-kvk-nf.